**A XIV. ZSINAT**

**ZSINATI TANÁCSÁNAK HATÁROZATAI**

**2015. DECEMBER 9.**

**A ZSINATI TANÁCS HATÁROZATA A MAGYARORSZÁGI REFORMÁTUS EGYHÁZ 2016. ÉVI KÖLTSÉGVETÉSE ELFOGADÁSÁRÓL (ZS.T- 63/2015.12.09.)**

A Zsinati Tanács az MRE 2016. évi költségvetését 20 805 625 000,-Ft bevétellel és 20 805 625 000,-Ft kiadással elfogadta.

Budapest, 2015. december 9.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A ZSINATI TANÁCS HATÁROZATA A MAGYARORSZÁGI REFORMÁTUS EGYHÁZ 2015. ÉVI KÖZÖS BESZERZÉSEIRŐL (ZS.T- 64/2015.12.09.)**

A Zsinati Tanács elfogadja a Magyarországi Református Egyház 2015. évi közös beszerzéseiről szóló tájékoztatót, és kéri, hogy a már működő és a most szerveződő flottákhoz a csatlakozási igényüket minél többen jelezzék a megadott elérhetőségeken.

Budapest, 2015. december 9.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

TÁJÉKOZTATÓ

Részletes információk – szerződések, csatlakozási lehetőségek, szolgáltató váltás menete, elégedettségi kérdőív eredményei – megtalálhatók a *flotta.reformatus.hu* weboldalon.

Az oldalon található bizalmas információk miatt a hozzáférés @reformatus.hu e-mail címmel történő regisztrációhoz kötött. Az egyházközségek, egyházmegyék mindegyike és a legtöbb intézmény is rendelkezik ilyen e-mail címmel. Aki nem ismeri a hozzáféréshez szükséges adatokat, az a malmos.peter@reformatus.hu e-mail címre küldött elektronikus levélben kérheti azokat.

Új e-mail címek igénylésére is van lehetőség, amit a zsinat.tanacsos@reformatus.hu e-mail címre kell jelezni.

A közös beszerzések célja, hogy az egyházi gazdálkodó szervezetek számára kedvezményes feltételű beszerzési lehetőségeket biztosítsunk, elsősorban működési költségeik csökkentése érdekében. Továbbá a megszerzett ismeretek és tapasztalatok alapján igyekszünk támogatni és csökkenteni a beszerzésben részt vevők adminisztrációs terheit.

Igénybe vehető lehetőségek az ország egész területéről:

- áramszolgáltatás: Servitor Kft.-n keresztül, 2016. évben az MVM szolgáltatótól

- áramszolgáltatás: közvetlenül, jelen áramévben az MVM szolgáltatótól

- gázszolgáltatás szabadpiaci - 20 m³/h feletti - fogyasztóknak: Servitoron Kft-n keresztül EON

- gázszolgáltatás egyetemes 20 m³/h alatti, de **25 000 m3/év fogyasztás felett:** EON Zrt–Servitor Kft

- kártyafüggetlen mobiltelefonok és mobiltelefon tartozékok: speedshop.hu

- mobiltelefon szolgáltatás: Magyar Telekom Nyrt – jelenleg zajlik a lejáró szerződés megújítása, árajánlatot kértünk a Telenor, Vodafone szolgáltatóktól is

- biztosítás: Uniqa Zrt – Palladium Consulting Zrt közreműködésével – jelenleg a szerződés megújítása zajlik, kevés a szerződés, így nagy a kárhányad

- víztakarékossági eszközök: Öko Energia

- tetőcserép: Tondach

- vezetékes telefon és internet szolgáltatás: UPC Kft-től

- vírusirtó program letöltése

- reformatus.hu email cím

- ingyenes webtárhely

(a @reformatus.hu e-mail címek, illetve webtárhely szolgáltatást az MRE saját informatikai rendszerén, szerverein keresztül biztosítja a református szervezetek/intézmények számára.)

A jelenleg igénybe vehető szolgáltatások közül több is határozott idejű szerződéssel jött létre, melyek közül az idei esztendőben is lejár néhány, többek között a mobilflotta szerződése. A szerződések megújításán és újabb lehetőségek biztosításán a Zsinati Hivatal munkatársai folyamatosan dolgoznak.

A már működő és a most szerveződő flottákhoz a csatlakozási igényüket a flotta@reformatus.hu email címen tudják jelezni (illetve irodaszer-beszerzési lehetőség is).

A 69 református flottatag körében a 2013. év decemberében végzett elégedettségi kérdőív eredményei alapján 95 %-ban ajánlanák más egyházközség, intézmény részére a közös beszerzésben elérhető szolgáltatások igénybevételét.

A flottabeszerezésekkel és a flotta.reformatus.hu weboldallal kapcsolatos kérdéseiket, észrevételeiket a flotta@reformatus.hu e-mail címre tisztelettel várjuk.

**A ZSINATI TANÁCS HATÁROZATA AZ EGYHÁZKÖZSÉGI KÖLTSÉGVETÉSBEN A 15 ÉS 21%-OS SOROK - AZ EGYESÍTETT TAGSÁGI ÉS FENNTARTÓI NYUGDÍJJÁRULÉK – ÖSSZEVONÁSÁRÓL**

**(ZS.T- 65/2015.12.09.)**

1. A Zsinati Tanács elrendeli a Magyarországi Református Egyház gazdálkodásáról szóló 2013. évi IV. törvény 3. számú melléklet/1. módosítását az előterjesztésben foglaltak alapján.
2. A Zsinati Tanács elrendeli, hogy az elfogadott melléklet-módosítás kerüljön megküldésre az egyházkerületek, egyházmegyék részére azzal, hogy az egyházközségek a 2016. évi költségvetésüket már ez alapján készítsék el.
3. Az intézményeknél szolgálatot teljesítő lelkészek esetén az új járulékszámítás és befizetés rendjét megfelelően alkalmazni kell.

Budapest, 2015. december 9.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A ZSINATI TANÁCS HATÁROZATA A REFORMÁTUS KÖZÉLETI ÉS KULTURÁLIS KÖZPONT ALAPÍTVÁNY ÉS A REFORMÁTUS MISSZIÓI ALAPÍTVÁNY ÜGYÉBEN TETT LÉPÉSEKRŐL (ZS.T-66/2015.12.09.)**

A Zsinati Tanács elfogadja a Zsinat Elnökségének tájékoztatását a Református Közéleti és Kulturális Központ Alapítvány tervezett átalakításáról valamint a Református Missziói Alapítvány kuratóriuma ügyében tett eddigi lépéseiről.

Budapest, 2015. december 9.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A ZSINATI TANÁCS HATÁROZATA A KÖTELEZŐEN VÁLASZTHATÓ HIT- ÉS ERKÖLCSTAN OKTATÁS KÖZVETLEN KIFIZETÉSEI CSOPORTDÍJÁNAK MEGÁLLAPÍTÁSÁRÓL (ZS.T-67/2015.12.09.)**

A Magyarországi Református Egyház Zsinati Tanácsa a MRE hittanoktatási támogatás igénylésének, folyósításának és elszámolásának rendjéről szóló többször módosított ZsT-137/2011.12.07. szabályrendelet 15. § (5) bekezdés felhatalmazása alapján az állami iskolák 1-3., 5-7. és a hatévfolyamos gimnáziumok 7-8. évfolyamán kötelező erkölcstan helyett választható hit- és erkölcstan oktatás havidíját a közvetlen kifizetések terén a 2015. szeptember 1. és a 2016. augusztus 31. közötti időszakra, valamint az új csoportdíjak elfogadásáig a következőképp állapítja meg:

|  |  |  |
| --- | --- | --- |
|  | A csoport létszáma | Bruttó havidíj |
| 1. | 8 fős, vagy ezt meghaladó tanulói létszámú csoport | 10.600 Ft/csoport/hó |
| 2. | 8 fő tanulói létszámot el nem érő csoport | 8.600 Ft/csoport/hó |

2016. szeptember 1-jétől a csoportdíjak végleges megállapításig előlegként kifizethető összeg:

|  |  |  |
| --- | --- | --- |
|  | A csoport létszáma | Bruttó havidíj |
| 1. | 8 fős, vagy ezt meghaladó tanulói létszámú csoport | 10.600 Ft/csoport/hó |
| 2. | 8 fő tanulói létszámot el nem érő csoport | 8.600 Ft/csoport/hó |

Budapest, 2015. december 9.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A ZSINATI TANÁCS HATÁROZATA AZ EGYSÉGES JÖVŐKÉP BIZOTTSÁG ÁLTAL MEGKEZDETT MUNKA FOLYTATÁSÁRÓL (ZS.T-68/2015.12.09.)**

A Zsinati Tanács elfogadja a Zsinat Elnökségének tájékoztatását az Egységes Jövőkép Bizottság által megkezdett munka folytatásáról.

Budapest, 2015. december 9.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A ZSINATI TANÁCS HATÁROZATA AZ ÁTLAGBÉR ALAPÚ TÁMOGATÁS ÉS A MŰKÖDÉSI TÁMOGATÁS 2014. ÉVI ÖSSZESÍTETT EGYENLEGRENDEZÉSÉNEK ELSZÁMOLÁSA TÁRGYÁBAN (ZS.T-69/2015.12.09.)**

A Református köznevelési törvény (1995. évi I. törvény) végrehajtási szabályrendelete 8. §-ának felhatalmazása alapján a Zsinati Tanács úgy határoz, hogy a köznevelési átlagbér alapú támogatás és a működési támogatás 2014. évi összesített egyenlegrendezésének elszámolása utáni kiegészítés felosztásának alapját a 2014. évi súlyozott átlaglétszámok jelentik. A 2014. után bekövetkező fenntartóváltások esetében a támogatás a jelenlegi fenntartót illeti meg.

Budapest, 2015. december 9.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

**A ZSINATI TANÁCS HATÁROZATA A REFORMÁTUS KÖZNEVELÉSI ELŐFINANSZÍROZÁSI ALAP (KEFA) SZABÁLYRENDELETÉRŐL (ZS.T- 70/2015.12.09.)**

A Zsinati Tanács az intézményfenntartók önkéntes csatlakozásával létrehozza a református köznevelési előfinanszírozási alapot, melynek működési rendjét szabályrendeletben határozza meg. A Zsinati Tanács felkéri a köznevelési intézményeket fenntartó egyházi jogi személyeket arra, hogy csatlakozzanak a Magyarországi Református Egyház Köznevelési Előfinanszírozási Alapjához (KEFA).

a) A KEFA-hoz bármely fenntartó a 2014. évi egyenlegrendezés elszámolása alapján őt megillető összeg 5 %-os részének befizetésével csatlakozhat.

b) A csatlakozást a fenntartó elnöksége írásban 2016. január 31-ig a Zsinati Oktatási Irodához jelentheti be. A bejelentésben nyilatkozni kell arról is, hogy a fenntartó a 2014. évi egyenlegrendezés elszámolása alapján őt megillető összeg 5 %-ának megfelelő összeget 2016. február 29-ig átutalja a Magyarországi Református Egyház oktatási számlájára a KEFA céljaira.

c) Az alaphoz a fenti határidőig nem csatlakozó intézményfenntartó bármikor utólagos csatlakozást is bejelenthet, ha a 2014. évi egyenlegrendezés elszámolása alapján őt megillető összeg 5 %-ának megfelelő összeget a Magyarországi Református Egyház oktatási számlájára, de a KEFA javára átutalja.

Budapest, 2015. december 9.

|  |  |  |
| --- | --- | --- |
| Dr. Huszár Pálfőgondnok, a Zsinat világi elnöke |  | Dr. Szabó Istvánpüspök, a Zsinat lelkészi elnöke |

SZABÁLYRENDELET

A REFORMÁTUS KÖZNEVELÉSI ELŐFINANSZÍROZÁSI ALAP (KEFA) MŰKÖDÉSI RENDJÉRŐL

Preambulum

Az egyházak köznevelési feladatellátásának új finanszírozási rendje 2013. október 1-jével alakult ki. Normáit a tárgyévi költségvetési és zárszámadási törvények, valamint a nemzeti köznevelésről szóló 2011. évi CXC. törvény végrehajtásáról szóló 229/2012. (VIII.28.) Kormányrendelet tartalmazza. A Magyarországi Református Egyház belső rendjéből fakadóan az intézményfenntartásba bekapcsolódhat valamennyi belső egyházi jogi személy, melynek következtében köznevelési intézményhálózatára jellemző, hogy egy fenntartóhoz kevés intézmény, így alacsony gyermek-, ill. tanulói létszám kapcsolódik. Az ebből fakadó likviditási nehézségek feloldása az intézményfenntartók igényeként fogalmazódott meg. A Református Köznevelési Előfinanszírozási Alap (KEFA) a Magyarországi Református Egyház köznevelési intézményfenntartóinak feladatellátását támogató országos, bevett egyházi szinten kezelt pénzügyi keret.

A KEFA bevételei és kezelése

1. §

1. A KEFA a Magyarországi Református Egyház tárgyévi költségvetésében az államtól átvállalt feladatok ellátása fejezetében a köznevelési feladatok ellátása költségvetési sorok között elkülönített és nyilvántartott pénzügyi keret. Nyilvántartását a Zsinati Hivatal Gazdasági és Pénzügyi Osztálya végzi.
2. A KEFA létrehozása az intézményfenntartók önkéntes csatlakozásával történik.
3. A Zsinati Tanács a Magyarországi Református Egyház költségvetésének meghatározásakor dönthet a KEFA egyenlegének kiegészítéséről, valamint az alaphoz történő későbbi csatlakozás feltételeiről.

A KEFA működtetése

2. §

1. A keret kizárólag a közneveléssel összefüggő feladatok ellátására használható fel
	1. a köznevelési intézmény likviditási nehézségeinek megoldása illetve
	2. a köznevelési intézmény vagy a fenntartója által a köznevelési feladatellátás hatékonyabb ellátása érdekében benyújtott pályázat megvalósítása során önerő biztosítása érdekében.
2. Az intézményfenntartók – az (1) bekezdésben meghatározott feltételek megléte esetén – kérelemmel fordulhatnak a Zsinat elnökségéhez az előlegfinanszírozás biztosítása érdekében. A kérelemhez mellékelni kell
	1. az intézmény jóváhagyott költségvetését;
	2. a Magyar Államkincstárnak a tárgyévre vonatkozó, az állami támogatást megállapító ill. azt módosító határozatait;
	3. a tanulócsoportok létszámára vonatkozó adatokat;
	4. iskola esetén az intézmény tantárgyfelosztását;
	5. a likviditási nehézségek feltárása és megoldása érdekében tett fenntartói határozatokat és intézkedéseket;
	6. az előlegfinanszírozás keretében igénybe vett támogatás visszafizetésére tett javaslatot.
3. Támogatási kérelmet csak olyan intézményfenntartó nyújthat be, amely az alaphoz csatlakozott.
4. Zsinat elnöksége a kérelmet – javaslattétel kidolgozása érdekében – átadja a Zsinat Oktatásügyi Bizottságának. Az Oktatásügyi Bizottság a kérelmet következő ülésén napirendre tűzi. Rendkívüli esetben a javaslat bizottsági ülés összehívása nélkül is kidolgozható.

3. §

1. A Zsinat elnöksége az Oktatásügyi Bizottság javaslata alapján – a Zsinat Elnökségi Tanács véleményének meghallgatásával – határoz az intézményfenntartó kérelméről.
2. A határozat kézhezvétele után a KEFA terhére biztosított támogatási előleg átutalásáról 3 banki napon belül a Zsinati Oktatásügyi Iroda, valamint a Zsinati Hivatal Gazdasági és Pénzügyi Osztálya gondoskodik.

4. §

1. Az intézményfenntartó számára biztosított támogatási előleg elszámolása a következő módon történhet:
	1. a tárgyévi működési támogatás havi utalásakor;
	2. a megelőző esztendők egyenlegrendezése során történő utalás alkalmával;
	3. az intézményfenntartó befizetésével a KEFA javára.
2. A Zsinati Oktatásügyi Iroda, valamint a Zsinati Hivatal Gazdasági és Pénzügyi Osztálya gondoskodik a Zsinat elnökségének határozata szerinti elszámolás végrehajtásáról. Amennyiben az elszámolás ill. a visszafizetés akadályba ütközik, úgy haladéktalanul értesítik a Zsinat elnökségét.
3. A Zsinat elnöksége intézkedik a támogatási előleg elszámolásának új módjáról.

5. §

1. Az Oktatásügyi Bizottság és a Zsinat elnöksége a Magyarországi Református Egyház tárgyévi költségvetésének elfogadása előtt beszámolót hallgat meg a KEFA helyzetéről.
2. A beszámoló meghallgatása után az Oktatásügyi Bizottság javaslatot tehet az 1. § (3) bekezdés szerinti intézkedés megtételére.

Vegyes és záró rendelkezések

6. §

A ZST-70/2015.12.09. számú zsinati tanácsi határozattal elfogadott, a Református Köznevelési Előfinanszírozási Alap (KEFA) működési rendjéről szóló szabályrendelet 2016. január 1-jén lép hatályba.